Upon Entry

Upon Entry 2022ko Alejandro Rojas eta Juan Sebastián Vásquez zinema zuzendarien film dramatikoa da.

 Sinopsia 

Newarkeko aireportuko gela bat. Urik ez, janaririk ez. Galderak soilik. Galderak, zalantzak, gezurrak eta beldurrak. Lau pareta horien artean Diego, hirigintzan lan egiten duen eta Bartzelonan bizi den venezuelarra, eta haren bikotekidea, Elena, Bartzelonan jaioa, eta dantzaria. Miamira doaz Diego eta Elena, haien bizitza profesionalean aurrera egin eta familia bat osatzeko intentzioarekin; aukera berrien bila doaz. Pasaporteak eta maletak hartu, eta New Yorken bi orduko geldialdia egin ondoren, Miamira hegaldia hartzeko asmoa dute. Geldialdian zehar Diegoren anaiarekin elkartzekotan gelditu dira, New Yorken bizi baita, eta urteak baitira elkar ikusten ez dutela.

Pasaporteak ikuskatzen dituen agenteak, ordea, hari jarraitzeko aginduko die. Haien pasaporteak plastikozko poltsa batean sartu, eta, argia konpontzen ari diren korridore ilun batetik, sotoan kokatuta dagoen itxaron gela batera eramango ditu. Bertan, jatorri ezberdinetako pertsona gehiago daude, zain. Handik bigarren mailako ikuskapen gela deritzotenera eramango dituzte Diego eta Elena. Arestiko lau paretak.

New Yorkeko aireportuko gela hartan bi aduana agente galderak egiten hasiko zaizkie: nongoak diren, zein den haien lana, zertara doazen Miamira. Galdeketa geroz eta gogorragoa eta pertsonalagoa bilakatuz joango da, eta bikotearen artean zalantzak sortzen joango dira: egia esaten ari ote da? Zerbait ezkutatu al dit?

Aktoreak
 Alberto Ammann: Diego
 Bruna Cusí: Elena
 Ben Temple: Agent Barrett
 Laura Gómez: Agent Vasquez

 Erreferentziak 

 Kanpo estekak 

Kategoria:Espainiako filmak
Kategoria:Drama filmak
Kategoria:Immigrazioari buruzko filmak
Kategoria:Aireportuetan girotutako filmak
Kategoria:New Yorken girotutako filmak